CELEX: 32016R0031
Language: sl
Date: 2016-01-14 00:00:00
Title: Uredba Sveta (EU) 2016/31 z dne 14. januarja 2016 o spremembi Uredbe (EU) št. 267/2012 o omejevalnih ukrepih proti Iranu

15.1.2016   
            
            
               SL
            
            
               Uradni list Evropske unije
            
            
               L 10/1
            
         UREDBA SVETA (EU) 2016/31
   z dne 14. januarja 2016
   o spremembi Uredbe (EU) št. 267/2012 o omejevalnih ukrepih proti Iranu
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta 2010/413/SZVP z dne 26. julija 2010 o omejevalnih ukrepih proti Iranu in razveljavitvi Skupnega stališča 2007/140/SZVP (1),
   ob upoštevanju skupnega predloga visokega predstavnika Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Uredba Sveta (EU) št. 267/2012 (2) uveljavlja ukrepe iz Sklepa 2010/413/SZVP.
            
         
               (2)
            
            
               Svet je 31. julija 2015 sprejel Sklep (SZVP) 2015/1337 (3) o spremembi Sklepa 2010/413/SZVP, s katerim je do 14. januarja 2016 podaljšana izjema iz člena 20(14) glede dejanj in transakcij, ki se izvajajo v zvezi s subjekti s seznama, v kolikor so potrebni za izvajanje obveznosti, izhajajočih iz pogodb, sklenjenih pred 23. januarjem 2012, ali iz pomožnih pogodb, ki jih je bilo treba skleniti zaradi izpolnitve takih obveznosti, kadar je namen dobave iranske surove nafte in naftnih derivatov ali dobička iz njihove dobave poplačilo neporavnanih terjatev v zvezi s pogodbami, sklenjenimi pred 23. januarjem 2012, osebam ali subjektom na ozemlju držav članic ali ozemlju pod njihovo pristojnostjo, če so v teh pogodbah specifično določena taka poplačila.
            
         
               (3)
            
            
               Svet je 14. januarja 2016 sprejel Sklep (SZVP) 2016/36 (4), s katerim je podaljšal zgoraj navedeno izjemo do 28. januarja 2016.
            
         
               (4)
            
            
               Ta ukrep spada na področje uporabe Pogodbe, zato je za njegovo izvajanje potreben regulativni ukrep na ravni Unije zlasti zaradi zagotovitve njegove enotne uporabe s strani gospodarskih subjektov v vseh državah članicah.
            
         
               (5)
            
            
               Uredbo (EU) št. 267/2012 bi bilo zato treba ustrezno spremeniti –
            
         SPREJEL NASLEDNJO UREDBO:
   Člen 1
   V točki (b) člena 28a Uredbe (EU) št. 267/2012 se besede „do 14. januarja 2016“ nadomestijo z besedami „do 28. januarja 2016“.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 14. januarja 2016
      
         
            Za Svet
         
         
            Predsednik
         
         A.G. KOENDERS
      
   
   
      (1)  UL L 195, 27.7.2010, str. 39.
   
      (2)  Uredba Sveta (EU) št. 267/2012 z dne 23. marca 2012 o omejevalnih ukrepih proti Iranu in razveljavitvi Uredbe (EU) št. 961/2010 (UL L 88, 24.3.2012, str. 1).
   
      (3)  Sklep Sveta (SZVP) 2015/1337 z dne 31. julija 2015 o spremembi Sklepa 2010/413/SZVP o omejevalnih ukrepih proti Iranu (UL L 206, 1.8.2015, str. 68).
   
      (4)  Sklep Sveta (SZVP) 2016/36 z dne 14. januarja 2016 o spremembi Sklepa 2010/413/SZVP o omejevalnih ukrepih proti Iranu (glej stran 17 tega Uradnega lista).